title: Pan Bagia tekén Pan Bonggan
text: Ento lantas tuuta mulih. Pajalanné suba srandang-srendeng buka anak punyah. Ditu ia ngeling tan duga baané naanang sakit. Teken jumahné lantas ngojog ka tengah metenné pules tur nandang sakit. Makelo tusing bani pesu, baan lek tekén unduké buka keto. Diastu ia ngengkebang untukné buka keto, sakewala masih liu krama banjaré nawang undukné. Buka sinonggané, tusing dadi baan nekepin andus. Sinah anaké nawang unduké buka keto. Dadi Pan Bonggan salawasné kaucap, jatma demit jail tekén anak tiwas, anak sengsara. Kéto ketuturan anak mabudi loba.